Pasiūlymas TARYBOS REGLAMENTAS kuriuo panaikinamas Reglamentas (EEB) Nr. 3448/80 dėl 1979 m. Stojimo akto 43 straipsnio dėl prekybos sistemos, taikomos prekėms, kurioms galioja Reglamentai (EEB) Nr. 3033/80 ir (EEB) Nr. 3035/80, įgyvendinimo /* KOM/2010/0751 galutinis */





[pic] | EUROPOS KOMISIJA | Briuselis, 2010.12.17 KOM(2010) 751 galutinis Pasiūlymas TARYBOS REGLAMENTAS kuriuo panaikinamas Reglamentas (EEB) Nr. 3448/80 dėl 1979 m. Stojimo akto 43 straipsnio dėl prekybos sistemos, taikomos prekėms, kurioms galioja Reglamentai (EEB) Nr. 3033/80 ir (EEB) Nr. 3035/80, įgyvendinimo AIŠKINAMASIS MEMORANDUMAS Nemažai per pastaruosius dešimtmečius priimtų aktų nebeturi jokio poveikio, tačiau techniniu požiūriu tebegalioja. Jie nebeaktualūs, nes buvo laikini arba jų turinys buvo pakartotas vėlesniuose aktuose. Kai kurios priemonės, susijusios su naujųjų valstybių narių stojimu, tapo nebeaktualios joms įstojus. Tarpinstituciniame susitarime dėl geresnės teisėkūros Europos Parlamentas, Taryba ir Komisija susitarė, kad Sąjungos teisės aktai turėtų būti atnaujinami ir išdėstomi glaustai, panaikinant aktus, kurie nebetaikomi[1]. Siekiant didesnio Sąjungos teisės aktų skaidrumo ir tikrumo, nebeaktualius aktus reikėtų pašalinti iš Sąjungos teisyno. Nebeaktualius teisės aktus Komisija iš teisyno šalino keliais etapais, dažniausiai paskelbdama atitinkamus Komisijos aktus nebeaktualiais. Neseniai Komisija paskelbė nebeaktualiais apie 250 žemės ūkio srities aktų ir greitai bus paskelbti nebeaktualiais kai kurie kiti žemės ūkio srities aktai ir apie 60 prekybos perdirbtais žemės ūkio produktais srities aktų[2]. Komisija nustatė, kad Tarybos aktas, susijęs su prekyba prekėmis, gautomis perdirbant žemės ūkio produktus, ir pagrįstas 1979 m. Stojimo akto 43 straipsniu, nebeturi jokio praktinio poveikio, tačiau oficialiai tebegalioja. Komisija neturi įgaliojimų paskelbti Tarybos priimtus aktus nebeaktualiais. Dėl teisinio tikrumo Komisija siūlo Tarybai panaikinti šiame pasiūlyme nurodytą aktą. Šis pasiūlymas susijęs su Tarybos reglamento (EEB) Nr. 3448/1980, kuriuo įgyvendintas 1979 m. Stojimo akto (Graikijos stojimas į EB) 43 straipsnis dėl prekybos sistemos, taikomos perdirbtiems žemės ūkio produktams, kurie neįtraukti į Sutarties I priedą. Šiuo reglamentu nustatytos pereinamojo laikotarpio priemonės, taikomos prekybai į I priedą neįtrauktais produktais tarp devynių EB valstybių narių ir Graikijos. Kadangi dabar Graikija yra pilnateisė ES narė, šis reglamentas tapo nebeaktualus ir turėtų būti panaikintas. Šis pasiūlymas yra panašus į pasiūlymą dėl nebeaktualių žemės ūkio srities aktų, nurodytą tęstinėje paprastinimo programoje, kuri buvo priimta įgyvendinant neseniai atnaujintą Komisijos reglamentavimo aplinkos supaprastinimo strategiją – dokumentas COM(2008) 712, 2009 m. Komisijos teisėkūros ir darbo programos 2 priedas. Pasiūlymas TARYBOS REGLAMENTAS kuriuo panaikinamas Reglamentas (EEB) Nr. 3448/80 dėl 1979 m. Stojimo akto 43 straipsnio dėl prekybos sistemos, taikomos prekėms, kurioms galioja Reglamentai (EEB) Nr. 3033/80 ir (EEB) Nr. 3035/80, įgyvendinimo EUROPOS SĄJUNGOS TARYBA, atsižvelgdama į 1979 m. Stojimo aktą, ypač į jo 43 straipsnį, atsižvelgdama į Europos Komisijos pasiūlymą, kadangi: 1. Geresnės teisėkūros strategijoje, kurią įgyvendina Sąjungos institucijos, didžiausias dėmesys skiriamas Sąjungos teisės skaidrumui didinti. Atsižvelgiant į tai, tikslinga iš galiojančių teisės aktų sąrašo pašalinti tuos teisės aktus, kurie neturi realaus poveikio. 2. 1980 m. gruodžio 22 d. Tarybos reglamentu (EEB) Nr. 3448/80 dėl 1979 m. Stojimo akto 43 straipsnio dėl prekybos sistemos, taikomos prekėms, kurioms galioja Reglamentai (EEB) Nr. 3033/80 ir (EEB) Nr. 3035/80, įgyvendinimo[3] nustatytos pereinamojo laikotarpio priemonės, taikomos prekybai į I priedą neįtrauktais produktais tarp EB ir Graikijos nuo 1981 m. lapkričio 1 d. iki 1982 m. liepos 31 d. Kadangi dabar Graikija yra pilnateisė ES narė, reglamentas neteko prasmės ir todėl tapo nebeaktualus; taigi jis turėtų būti pašalintas iš galiojančio Sąjungos teisyno. 3. Siekiant teisinio tikrumo ir aiškumo Reglamentas (EEB) Nr. 3448/80 turėtų būti panaikintas, PRIĖMĖ ŠĮ REGLAMENTĄ: 1 straipsnis Reglamentas (EEB) Nr. 3448/1980 panaikinamas. 2 straipsnis Šis reglamentas įsigalioja trečiąją dieną po jo paskelbimo Europos Sąjungos oficialiajame leidinyje . Šis reglamentas privalomas visas ir tiesiogiai taikomas visose valstybėse narėse. Priimta Briuselyje Tarybos vardu Pirmininkas [1] OL C 321, 2003 12 31, p. 1. [2] OL C 30, 2009 2 6, p. 18. [3] OL L 359, 1980 12 31, p. 18.